 JKT Ruvu juzi ilipata ushindi kwa mara ya kwanza msimu huu wa Ligi Kuu Tanzania Bara kwa mabao yaliyofungwa na Mussa Juma dakika ya 18 na Samuel Kamuntu dakika ya 90.Ushindi huo umeiwezesha JKT Ruvu kufikisha pointi tano ikishika nafasi ya pili kutoka mkiani mwa msimamo wa ligi inayoshirikisha timu 16.Ruvu Stars imefungwa mechi sita, imetoka sare mbili na imeshinda mechi moja tu, ikiwa imefungana pointi na African Sports inayoshika mkia na Kagera Sugar inayoshika nafasi ya tatu kutoka mkiani.Kibadeni alisema baada ya mchezo huo kwamba watatumia kipindi hiki cha mwezi mmoja wa ligi kusimama, kuboresha kikosi chao ili ligi ikianza wafanye vizuri zaidi.“Ligi imesimama ni wakati zuri wa kufumua kikosi na kuhakikisha hatufanyi tena makosa. Naamini tutajiweka katika nafasi nzuri duru la pili na hatutakuwa na matokeo mabaya kama sasa,” alisema.